laion/Wikipedia-Exotic huggingface dataset:
Mor ve Ötesi

Mor ve Ötesi on türgi rokkansambel. Ansambel loodi 1995. aastal. 2008. aasta Eurovisiooni lauluvõistlusel esindas ansambel Türgit lauluga "Deli". Finaalkontserdil sai see 138 punktiga seitsmenda koha.
Andy Abraham

Andy Abraham (sündinud 17. juulil 1964 Londonis) on Suurbritannia laulja. Ta esindas lauluga "Even If" Suurbritanniat 2008. aasta Eurovisiooni lauluvõistlusel Belgradis, kus sai 14 punktiga 25. koha, jäädes jagama viimast kohta. Ametlik koduleht
Ameerika Ühendriikide Geoloogiateenistus

Ameerika Ühendriikide Geoloogiateenistus (United States Geological Survey; USGS) on Ameerika Ühendriikide siseministeeriumi haldusalas olev teaduslik agentuur. USGS-i deviis on "Science for a changing world" ('teadus muutuvale maailmale'). USGS asutati 1879. aastal. Tänapäevaks on tegevusväli laienenud, hõlmates geoloogia kõrval ka geograafiat, bioloogiat ja geofüüsikat. Kuni 1962. aastani tegeles USGS ka Kuu ja planeetide uurimise ja kaardistamisega; praegu tegeleb sellega NASA. USGS koostatavad kaardid on peamiselt tsiviilotstarbelised. Näiteks on USGS koostanud kogu Ameerika Ühendriikide topokaardi mõõtkavas 1:24 000. USGS-i heaks töötab ligikaudu 10 000 inimest. USGS peakorter asub Virginia osariigis Restonis; teised keskused on Colorado osariigis Denveris ja California osariigis Menlo Parkis. USGS-i avalikustatud fotod ja andmed on vabalt kasutatavad. Ameerika Ühendriikide Geoloogiateenistuse koduleht
Concord

Concord on linn Ameerika Ühendriikides, New Hampshire'i osariigi pealinn ja Merrimacki maakonna halduskeskus. Concord asub Merrimacki jõe kaldal iidsel indiaanlaste asualal. Linna pindala on 174,9 km2 ja elanike arv 2000. aastal oli 40 687. Concord asutati 1727. aastal ning osariigi pealinnaks sai 1808. aastal. Linna koduleht
Tharaphita

Tharaphita on eesti heavy metal (pagan metal) bänd, mis tegutseb alates 1995. aastast. Bändi lugude teemad on enamasti seotud paganausu ja muude Eesti muistsete kommetega. Lood on nii inglise kui ka eesti keeles. 1996 "Kui varjud põlevad" 1998 "Raev" 2001 "Tumedate tunnete kütkeis" 2003 "Hundiseadus" 2005 "Primeval Force" 2007 "Iidsetel sünkjatel radadel" 2009 "Raev/ Kui varjud põlevad" 2014 "Ülestõus" Ank (Ants Lill) – vokaal ja kitarr (stuudio) Benton – kitarr Kuramus – kitarr Draconic – kitarrsünt ja vokaal Brutalis – bass Melu – trummid
Aktaš

Aktaš (kirgiisi keeles Акташ) on küla Kõrgõzstanis Oši oblastis.
Golem

Golem on juudi mütoloogiast pärit tehislik olend, mis usutakse tavaliselt koosnevat savist. Sõnal golem või goilem (heebrea גולם) on tänapäeval kookoni või ka rumala tähendus, sõna tuleneb aga tõenäoliselt sõnast gelem (גלם), mis tähendab toormaterjali. Golemit on esmamainitud juba Vanas Testamendis, kus see tähendab ebatäielikku substantsi. Hilisemas juudi mütoloogias hakati teda pidama aga savist tehtud tummaks teenriks, kelle loomise võime oli ennekõike pühameestel, näiteks rabidel. Neil olid mõningad Jumala võimetega sarnased võimed, näiteks anda ka golemile elu, kuid ühtaegu pidi golem rõhutama ka seda, et inimene ei suuda luua kunagi nii täiuslikke olendeid kui Jumal. Kõige kuulsam lugu on rabi Judah Loew ben Bezaleeli (1525–1609) golemist Prahas, mis ilmus esimest korda trükis 1847. aastal. Tšehhis on golem väga populaarne ka tänapäeval. Golem pannakse liikuma loitsude ning laubale või suhu pistetud pärgamendile kirjutatud salasõnaga. Üks selleks kasutatavaid sõnu on emeth, mis tähendab tõde[viide?].
Golem (täpsustus)

Golem tähendab mitut asja: Golem, juudi mütoloogiast pärinev tehislik olend Golem, endine Eesti ansambel Golem, USA bänd Golem, õudusfilm ...
Golem (Eesti ansambel)

Golem oli Eesti heavy metal ansambel, mis tegutses aastatel 1983–1984. Golemi eestvedaja oli Mihkel Raud, kes mängis kitarri. Laulusolist oli Urmas Vare, trumme mängis Rein Joasoo, basskitarri Tõnu Kõrvits ja klahvpillidel oli Avo Ulvik. Bändi tuntuim lugu on "Hea ja helde Allahi nimel".[viide?] Loo "Hea ja helde Allahi nimel" video
Džolkara

Džolkara (kirgiisi keeles Джолкара) on küla Kõrgõzstanis Narõni oblastis. Küla koduleht vene keeles
Šankol

Šankol (kirgiisi keeles Шанкол) on küla Kõrgõzstanis Oši oblastis Nookati rajoonis.
Užventis

Užventis (leedu) on linn Leedus Kelmė rajoonis, Užventise valla halduskeskus. Asub Venta jõe ääres merepinnast 135 meetri kõrgusel. Užventises on keskkool ja raamatukogu. Vaatamisväärsusteks on aastal 1825 püstitatud katoliku kirik ja selle kellatorn, Užventise mõisa hoonetekompleks. Linnas on ka koduloomuuseum. 2011. aasta rahvaloenduse andmetel oli Užventise elanikest leedulasi 97,6%, venelasi 2,4% ja teiste rahvaste esindajaid 0,36%. Užventist mainitakse esimest korda 1527. aastal, alev sai asulast 1537. aastal. Aastail 1655–1660 ja aastal 1701 olid alevis võimul rootslased. Aastal 1609 avati seal kihelkonnakool, aga aastal 1703 sai alev turuplatsi. Nõukogude ajal oli Užventis kohaliku sovhoosi keskasula. Toona avati seal ka trikotaažitsehh. Aastal 1956 sai Užventisest linn, kümme aastat hiljem avati endises mõisa aidas koduloomuuseum. Žemaitė – Leedu kirjanik Povilas Višinskis – Leedu kirjanik Šatrijos Ragana – Leedu kirjanik Jonas Smilgevičius – Leedu poliitik Moshe Rosenstein – juudi rabi Moses S. Margolies – juudi rabi Vytautas Šustauskas – Leedu insener ja poliitik Užventise veski Užventis Venta jõgi linna all Kiriku kellatorn Resident population by city / town at the beginning of the year, vaadatud 12.02.2023. "Arhiivikoopia". Originaali arhiivikoopia seisuga 2. aprill 2015. Vaadatud 24. märtsil 2015.{{netiviide}}: CS1 hooldus: arhiivikoopia kasutusel pealkirjana (link)  Užventis – pildid, videod ja helifailid Wikimedia Commonsis Linn Poola geograafilises sõnastikus Linn portaalis vietoves.Lt
Kegetö

Kegetö (kirgiisi keeles Кегети) on küla Kõrgõzstanis Tšüj oblastis Tšüj rajoonis. Kaugus pealinnast Biškekist on umbes 50 km. 2009. aastal elas seal 2702 inimest.
Tšatköl

Tšatköl (kirgiisi keeles Чат-Көл) on küla Kõrgõzstanis Tšüj oblastis Sokoluki rajoonis, umbes 20 km Biškekist loode pool. Küla kõrgus merepinnast on 686 meetrit.
Gul'ma

Gul'ma on küla Kõrgõzstanis Džalalabati oblastis. Küla absoluutne kõrgus on 758 m.
Trenton

Trenton on linn Ameerika Ühendriikides, New Jersey osariigi ja Merceri maakonna halduskeskus. Linna pindala on 21,1 km2 ja elanike arv 2006. aastal on 83 923. Linn asutati 1679. aastal, 1719 sai ta nimeks Trent-towne, mis hiljem Trentoniks lühenes. Ameerika iseseisvussõjas sai George Washington Trentoni all oma esimese võidu. Pärast sõda oli Trenton 1784. aasta novembris ja detsembris korraks ka USA pealinn. Osariigi pealinnaks sai linn 1790. aastal. 19. sajandi lõpus ja 20. sajandi alguses oli Trenton oluline tööstuskeskus; linn sai tuntuks eelkõige oma terase-, kummi-, traadi-, köie-, linoleumi- ja keraamikatööstuse poolest. New Jersey kapitoolium https://www.nj.gov/labor/lpa/census/2020/2020%20pl94%20Tables/2020_Mun/popARH%20MCD%20Cen20-Cen10.xlsx, vaadatud 22.01.2022. 2020 United States Census, vaadatud 1.01.2022. Linna koduleht
Utšar

Utšar on küla Kõrgõzstanis, Oši oblastis.
McGraw

McGraw on külaks nimetatav asula Ameerika Ühendriikides New Yorgi osariigis Cortlandi maakonnas. Elanike arv oli 1000 (2001). 2016 U.S. Gazetteer Files 2020 United States Census, vaadatud 1.01.2022.
Montpelier

Montpelier on linn Ameerika Ühendriikides, Vermonti osariigi pealinn ja Washingtoni maakonna halduskeskus. Montpelier pindala on 26,6 km² ja elanike arv 2000. aastal oli 8035. Rahvaarvult on Montpelier USA kõige väiksem osariigi pealinn. Montpelier asutati 1781. aastal. Nime sai ta Prantsusmaa linna Montpellier' järgi, tõenäoliselt tänutäheks prantslaste abi eest iseseisvussõjas. Osariigi pealinnaks sai linn 1805. aastal. Traditsiooniliselt oli Montpelier kivi- ja puidutööstuse linn. 2006. aastal suleti linnas USA viimane pesupulkade vabrik. Tänapäeval on põhilisteks tööandjateks avalik sektor ja kindlustusfirmad. Montpelier on ainuke USA osariigi pealinn, kus pole ühtki McDonald'si söögikohta. Vermonti kapitoolium 2020 United States Census, vaadatud 1.01.2022. Linna koduleht
Harrisburg

Harrisburg on linn Ameerika Ühendriikides, Pennsylvania osariigi pealinn ja Dauphini maakonna halduskeskus. Harrisburgi pindala on 26,9 km² ja elanike arv 2000. aastal oli 48 950. Harrisburg asub Susquehanna jõe ääres, iidsel indiaanlaste asualal. Linn asutati 1785. aastal. 19. sajandi alguses oli Harrisburg tähtis vahejaam lõunaosariikide orjade põgenemisteel. Linn oli oluline raudteede sõlmpunkt ja terasetööstuse keskus. Kodusõja ajal oli Harrisburg sõdurite väljaõppekeskus ja transpordisõlm. Alates 1917. aastast toimub Harrisburgis iga-aastane USA suurim põllumajandusnäitus. Linna lähedal asub kurikuulus Three Mile Islandi tuumajaam. Harrisburg vanal postkaardil (umbes 1910) QuickFacts, vaadatud 2.03.2023. Ballotpedia, vaadatud 2.03.2023. Linna koduleht
Jackson (Mississippi)

Jackson on linn Ameerika Ühendriikides, Mississippi osariigi pealinn ja üks kahest Hindsi maakonna halduskeskusest. Jacksoni pindala on 276,7 km2 ja elanike arv 2000. aastal oli 184 256. 2009. aastal elas Jacksonis 175 021 inimest. Linn asutati 1822. aastal ning see sai nime kindrali ja presidendi Andrew Jacksoni järgi. Kodusõja ajal oli linn lõunaosariikide varustuskeskus. 2020 United States Census, vaadatud 1.01.2022. Linna koduleht
Pierre

Pierre on linn Ameerika Ühendriikides, Lõuna-Dakota osariigi ja Hughesi maakonna halduskeskus. Pierre'i pindala on 33,7 km2 ja elanike arv 2000. aastal oli 13 876. Pierre asub Missouri jõe ääres. Linn asutati 1880. aastal; pealinnaks sai ta 1889. aastal, kui Lõuna-Dakota USA osariigiks sai. Linna koduleht
Santa Fe (New Mexico)

Santa Fe on linn Ameerika Ühendriikides, New Mexico osariigi pealinn ja Santa Fe maakonna halduskeskus. Linn asub Santa Fe jõe ääres 2194 meetri kõrgusel merepinnast, millega on see USA osariikide pealinnadest kõige kõrgemal asuv. Elanike arv oli 2020. aasta rahvaloenduse kohaselt 87 505. See on elanike arvult osariigi neljas linn. 1610. aastal asutatud linn on USA vanim osariigi pealinn. Pealinnaks sai ta 1912. aastal, kui New Mexicost sai USA osariik. Santa Fe linnapildis on palju savitellistest Pueblo Revival- ja Territorial Revival-stiilis hooneid. Linnas on palju kunstigaleriisid ja -muuseume, sealhulgas Georgia O'Keeffe'i muuseum. Püha Fransiscuse katedraal Hotell Santa Fes San Migueli kabel, USA vanim kirik (umbes 1610) Santa Fe Instituut 2016 U.S. Gazetteer Files 2020 United States Census, vaadatud 1.01.2022. Linna koduleht
Põhja-Carolina Ülikool

Põhja-Carolina Ülikool (University of North Carolina) on Põhja-Carolina 16 ülikooli ja 1 keskkooli ühendav süsteem. Seal on 183 000 õppurit ning sealt saadakse üle 75% bakalaureusekraadidest Põhja-Carolinas. Vanim ja tuntuim ülikool on Põhja-Carolina Ülikool Chapel Hillis (asutatud 1789).
Homme (Birgit Õigemeel)

"Homme" on eesti laulja Birgit Õigemeele kolmas singel tema debüütalbumilt "Birgit Õigemeel". Muusika on laulule kirjutanud Anton Malmberg, Felix Persson ja Charlie Mason ning sõnad Jana Hallas. See anti välja 2008. aasta mais plaadifirmas MTH Publishing. "Homme" on üks Birgiti lemmiklaule debüütalbumilt.[viide?] "Homme" – 4:09 Birgit on laulu esitanud Kanal 2 saates "Braavo!".
Vita Sackville-West

Vita Sackville-West (sünninimi Victoria Mary Sackville-West; 9. märts 1892 Kent, Sevenoaks, Knole House – 2. juuni 1962) oli inglise kirjanik. Tema vanemad olid kolmas Sackville'i parun lord Lionel Edward Sackville-West ja Victoria Josepha Dolores Catalina Sackville-West. Ta oli peres ainus laps. Seetõttu läks Sackville'i paruni tiitel isa surma järel 1928 viimase vennale Charlesile. Vita pidi oma perekonna lossist Knole House'ist välja kolima ja see oli talle suur emotsionaalne löök. 1. oktoobril 1913 abiellus Vita Harold Nicolsoniga, kes oli diplomaat, ajakirjanik (sealhulgas ringhäälingus), parlamendi liige ning biograafiate ja romaanide autor. Neil sündisid pojad Benedict ja Nigel Nicolson. Benedict (sündinud 1914) oli kunstiajaloolane. Nigel (sündinud 1917) oli kirjanik ja parlamendiliige. Nii Vita kui ka tema abikaasa olid biseksuaalsed. Vita enda kõige kuulsam armulugu oli Violet Trefusisega. Tema eluajal oli vähem teada tema armulugu Virginia Woolfiga. Vita oli Orlando prototüüp Virginia Woolfi romaanis "Orlando", mis avaldati 1928. Poeemi "The Land" ("Maa") eest sai ta 1927 Hawthorndeni auhinna. 1933 võitis ta selle oma "Kogutud luuletustega" uuesti ja on tänapäevani ainus kirjanik, kes selle auhinna kaks korda on pälvinud. Vähem tuntud on ta elulookirjutajana. 1927 avaldas ta 17. sajandi inglise kirjaniku Aphra Behni eluloo "Aphra Behn – The Incomparable Astrea", 1936 Jeanne d'Arci eluloo "Saint Joan of Arc" ("Püha Jeanne d'Arc") ja 1937 oma vanaema eluloo "Pepita". Tema vanaema oli hispaania päritolu tantsijatar Josefa de la Oliva (sündinud Durán y Ortega), kes abiellus teise Sackville'i paruniga. 1943 avaldas Sackville-West kaksikeluloo "The Eagle and the Dove" ("Kotkas ja tuvi") Ávila pühast Teresast ja Lisieux' pühast Thérèse'ist. Ta oli harrastusaiakujundaja. Ta aitas planeerida omaenda aedu Kentis Sissinghurstis, mis kuuluvad Sissinghursti lossi juurde. Sissinghurst kuulub praegu National Trustile. See on kõige külastatum aed Inglismaal. Vita Sackwell-West suri 1962 Sissinghursti lossis vähktõppe. "Poems of West and East" ("Lääne ja ida luuletused"; 1917) "Orchard and Vineyard" ("Viljapuuaed ja viinapuuaed"; 1921) "Heritage" ("Pärandus"; 1919) "The Edwardians" (1930) "All Passion Spent" (1931) http://users.library.fullerton.edu/scox/vitaswbib.htm (foto)
Anders Gärderud

Sven Anders Gärderud (sündinud 28. augustil 1946 Stockholmis) on Rootsi kergejõustiklane (3000 m takistusjooksja), olümpiavõitja (1976). 1976 Montréal olümpiavõitja 8.08,02 1974 hõbemedal 8.15,41
USA postiteenistuse kood

USA postiteenistus kasutab järgmisi osariigitähised: AL – Alabama AK – Alaska AZ – Arizona AR – Arkansas CA – California CO – Colorado CT – Connecticut DE – Delaware FL – Florida GA – Georgia HI – Hawaii ID – Idaho IL – Illinois IN – Indiana IA – Iowa KS – Kansas KY – Kentucky LA – Louisiana ME – Maine MD – Maryland MA – Massachusetts MI – Michigan MN – Minnesota MS – Mississippi osariik MO – Missouri osariik MT – Montana NE – Nebraska NV – Nevada NH – New Hampshire NJ – New Jersey NM – New Mexico NY – New York NC – Põhja-Carolina ND – Põhja-Dakota OH – Ohio OK – Oklahoma OR – Oregon PA – Pennsylvania RI – Rhode Island SC – Lõuna-Carolina SD – Lõuna-Dakota TN – Tennessee TX – Texas UT – Utah VT – Vermont VA – Virginia WA – Washington WV – Lääne-Virginia WI – Wisconsin WY – Wyoming
Vanamõisa mõis (Haljala)

Vanamõisa mõis (saksa keeles Altenhof) oli rüütlimõis Haljala kihelkonnas Virumaal. Nüüdisajal asub mõis Lääne-Viru maakonnas Haljala vallas. Vanamõisa mõis rajati 1660. aastal, mil see eraldati Karula mõisast. 1672. aastal pantis Christoph Friedrich von Tiesenhausen mõisa Gustaff Erich von Delwigile ja 1693. aastal Haljala pastorile Joachim Baleckele (Balcke). 1716. aastal kuulus mõis Christoph Friedrich von Tiesenhausenile ja pärast tema surma oli mõis pastor Balecke pärijate valduses. 1765. aastal päris Karula ja Vanamõisa mõisa Gotthard Wilhelm von Uexküll. 1770. aastal müüs ta mõisa Karl Wilhelm Löschern von Hertzfeldtile. Samal aastal müüs viimase lesk mõisa Woldemar von Uexküllile. 1787. aastal pantis W. von Uexküll Vanamõisa mõisa 70 aastaks Woldemar von Lantinghausenile. 1804. aastal loovutas viimane pandi Ludwig Karl von Brevernile (1757–1823), kes 1812. aastal sai Vanamõisa pärusomanikuks. 1863. aastal liideti Vanamõisaga sellega piirnev Võle mõis. Mõisa viimane võõrandamiseelne omanik oli Balti pataljoni majandusosakonna ülem Ludwig Gregor Johann (Hans) von Brevern (1876 vkj–1953 Saksamaa), kes pidas jäänukmõisana Vanamõisa asunduses Vana talu. Alates 1997. aastast on mõisa härrastemaja omanik Leo Aadel. Eesti mõisate loend Hans von Brevern, EESTI SÕJAMUUSEUM - KINDRAL LAIDONERI MUUSEUM. EESTI OHVITSERID 1918-1940. Vanamõisa mõis - Gut Altenhof - Имение Альтенгоф, Eesti Ajalooarhiiv, EAA.1328 Uusrikkad hakkavad mõisnikeks. Õhtuleht, 18. august 1998. Vanamõisa mõisast Eesti mõisaportaalis Vanamõisa mõis (Haljala khk, Kinnistute register Eesti Rahvusarhiivis
Paula Ivan

Paula Ivan (sündinud 20. juulil 1963 Hereștis) on Rumeenia kergejõustiklane (1500 m ja 3000 m jooksja). Olümpiavõitja (1988). 1988 olümpiavõitja 1500 m jooksus (3.53,96) ja hõbemedal 3000 m jooksus (8.26,53)
Putian Shi

Putian (hiina keeles 莆田, pinyin: Pútián) on ringkonna õigustega linn Hiina Rahvavabariigis, Fujiani provintsis. Elanike arv on 3 000 000. Chengxiangi linnarajoon (城厢区) Hanjiangi linnarajoon (涵江区) Lichengi linnarajoon (荔城区) Xiuyu linnarajoon (秀屿区) Xianyou maakond (仙游县)
Makroergilised ühendid

Makroergilised ühendid on madalmolekulaarsed orgaanilised ühendid, millesse salvestatud keemilist energiat kasutab elusorganism ära biokeemilistes reaktsioonides, eriti biosünteesireaktsioonides. ATP (adenosiintrifosfaat) GTP CTP UTP TTP NADP NAD Erinev täht terminites ATP, GTP, CTP, UTP ja TTP tähistab erinevat lämmastikalust selles ühendis.
Diomidi saared

Diomidi saared on kaks saart Beringi väinas. Saared on kaljused ja kõrgusega kuni 400 meetrit. Suur Diomidi saar kuulub Venemaale ja seda nimetatakse ka Ratmanowi saareks. Saar asub Tšukotka poolsaarest 38 km kaugusel ja selle pindala on 29 km². Saar on Venemaa kõige idapoolsem piiripunkt. Vene valitsus lasi saare põliselanikud mandrile ümber paigutada ja tänapäeval paikneb saarel vaid Venemaa piirivalve väesalk. Little Diomede ehk Väike Diomidi saar (ka Krusensterni saar) kuulub Ameerika Ühendriikidele. Selle pindala on 6 km². Saare keskus on Diomede. Seal on olemas kauplus ja isegi kool. Varustus ja post tuuakse helikopteriga. Kui veel 1990. aastal elas saarel 178 inimest, siis 2010. aasta rahvaloenduse kohaselt oli seal elanikke 115. Suure ja väikese Diomidi vahemaa on 4160 m ning selle keskel kulgeb piir Ameerika Ühendriikide ja Venemaa vahel. Samast läheb läbi ka kokkuleppelise asukohaga kujuteldav joon, mille ületamisel muutub kuupäev – kuupäevaraja. Taani päritolu vene meresõitja Vitus Bering avastas need 1728. aasta 16. augustil (vkj), mil Vene Õigeusu Kirik tähistab püha Diomidi päeva, ning sealt said saared oma nime. Varem oli 1648. aastal kahte saart kirjeldanud veel üks meresõitja, kuid pole kindel, et mainitud saared olid Diomidid. You CAN see Russia from here! CNN, 30. september 2016 "DIOMEDE LOCAL ECONOMIC DEVELOPMENT PLAN 2012-2017" (PDF). Originaali (PDF) arhiivikoopia seisuga 2. detsember 2016. Vaadatud 17. augustil 2016.  Diomidi saared – pildid, videod ja helifailid Wikimedia Commonsis
Talurahvas

Talurahvas on maapiirkonnas, tavaliselt talus elavate ja peamiselt põllumajandusest elatuvate inimeste sotsiaalne klass. Talurahvas tekkis enne klassiühiskonda, juba siis, kui tekkisid paikne asustus ja algeline põlluharimine. Eestis toimus see I aastatuhandel eKr. 13. sajandi alguses olid talupojad maapiirkonnas ainus klass. Ühiskond koosnes valdavalt vabadest talupoegadest, kes elasid üksikperedena ja harisid nende pärilikus valduses olevaid põlispõlde. Ühiskonna heaks kandsid nad mitmesuguseid kohustusi, mida arvestati adramaa järgi. Pärast muistse iseseisvuse kaotamist piirati järk-järgult Eesti talurahva õigusi ja vabadusi ning suurendati nende kohustusi maa- ja läänihärrade kasuks. 1424 kinnistati Valga maapäeva otsusega esimest korda adratalupojad mõisa külge. Liikumisvabaduse säilitasid üksnes maatud talupojad ja vabadikud, kes ostsid end feodaalsetest kohustistest vabaks raha või teenuste pakkumisega. Vabaduse säilitasid üksnes rannarootslased. 1721. aastal kirjeldas Hallest pärit Albu vaeslastekooli inspekteerinud Christoph Heinrich Helmershausen (surn. 1724) pietist August Hermann Franckele, eesti talurahvast ja olustikku: "et räägitakse saksa ja eesti keelt, muidu kuuldub ka vene keelt ja soome keelt. Eesti talupoeg laseb habet kasvada ja kannab pikka saksa talupojamoe järele tehtud kuube vööga ümber keha, kingi, mis varbaid, kanda ja jalatalla katavad. Mehed kannavad ümmargusi kübaraid. Naised kannavad juukseid lahtiselt ja panevad pähe mütsi, kannavad ka lühikesi ja pikke riideid ilma vööta. Lapsed ja lastelapsed j.n.e. on kõik isanda „Erpo" ehk orjad, talupoegade rahvus on harilikult väga metsik, aga kari tarvitusel töökas; sellepärast piitsutatakse neid sagedasti kuni veriseks, kuna arvatakse, et nad muidu kuidagi midagi head ei teeks" Pärisorjus süvenes veelgi Balti erikorra kindlustumisega. Talupojad muutusid mõisniku omandiks, mida näitas Roseni deklaratsioon. 18. sajandil suurenesid talurahva koormised. 19. sajandil kaotati pärisorjus ja algas talude päriseksostmine. 1917. aastaks kuulus talurahvale juba 42% põllumajandusmaast. Asutav Kogu võõrandas peamiselt baltisaksa aadlile kuulunud suurvalduse ja jagas maareformi käigus talurahvale, tekitades tugeva väikeomanike kihi. 1949. aastal sunniti küüditamistega ärahirmutatud talupojad kollektiviseerimise käigus riigimajanditesse (kolhoosidesse ja sovhoosidesse) ning muutus kolhoositalurahvaks. Pärast Eesti taasiseseisvumist riigimajandid kas saadeti laiali või reorganiseeriti ja tekkinud on palju iseseisvaid talusid. Eesti entsüklopeedia, 12. kd., lk. 568 Olaf Sild, August Hermann Francke' mõjud meie maal., Usuteadusline Ajakiri, Detsember 1927 Nr 2, lk 75-78 "Helmershausen, Christoph Heinrich" and Collection = Manuscripts / Autographs, digital.francke-halle.de
Franziska van Almsick

Franziska van Almsick (sündinud 5. aprillil 1978 Ida-Berliinis) on endine Saksamaa ujuja, mitmekordne maailma- ja Euroopa meister. Olümpiamängudel võitis van Almsick oma esimese olümpiamedali 1992. aasta OM-il Barcelonas kõigest 14-aastaselt. Kokku võitis ta olümpiamängudelt aastatel 1992–2004 neli hõbe- ja kuus pronksmedalit. 2004. aastal pärast olümpiamänge lõpetas ta tippsportlaskarjääri. 1992 Barcelonas hõbemedal 200 m vabaujumises (1.58,00) hõbemedal 4x100 m kombineeritud ujumises (4.05,19) pronksmedal 4x100 m vabaujumises (3.41,60) pronksmedal 100 m vabaujumises (54,94) 1996 Atlantas hõbemedal 200 m vabaujumiss (1.58,57) hõbemedal 4x200 m vabaujumises (8.01,55) pronksmedal 4x100 m vabaujumises (3.41,48) 2000 Sydneys pronksmedal 4x200 m vabaujumises (7.58,64) 2004 Ateenas pronksmedal 4x200 m vabaujumises (7.57,35) pronksmedal 4x100 m kombineeritud ujumises (4.00,72) 1994 Roomas maailmameister 200 m vabaujumises (1.56,78 MR) hõbemedal 4x200 m vabaujumises (8.01,37) pronksmedal 100 m vabaujumises (54,77) pronksmedal 4x100 m vabaujumises (3.42,94) 1998 Perthis maailmameister 4x200 m vabaujumises (8.01,46) hõbemedal 4x100 m vabaujumises (3.43,11) 1995 Rio de Janeiros hõbemedal 4x200 m vabaujumises (8.01,11) 1993 Sheffieldis Euroopa meister 50 m vabaujumises (25,23) Euroopa meister 100 m vabaujumises (54,57) Euroopa meister 200 m vabaujumises (1.57,97) Euroopa meister 4x100 m vabaujumises (3.41,69) Euroopa meister 4x200 m vabaujumises (8.03,12) Euroopa meister 4x100 m kombineeritud ujumises (4.06,91) hõbemedal 200 m liblikujumises (1.00,94) 1995 Viinis Euroopa meister 100 m vabaujumises (55,34) Euroopa meister 400 m vabaujumises (4.08,37) Euroopa meister 4x100 m vabaujumises (3.43,89) Euroopa meister 4x200 m vabaujumises (8.06,11) Euroopa meister 4x100 m kombineeritud ujumises (4.09,97) hõbemedal 50 m vabaujumises (25,80) 1999 Istanbulis Euroopa meister 4x100 m vabaujumises (3.40,87) Euroopa meister 4x200 m vabaujumises (8.01,66) hõbemedal 4x100 m kombineeritud ujumises (4.07,79) 2002 Berliinis Euroopa meister 100 m vabaujumises (54,39) Euroopa meister 200 m vabaujumises (1.56,64) Euroopa meister 4x100 m vabaujumises (3.36,00) Euroopa meister 4x200 m vabaujumises (7.59,07) Euroopa meister 4x100 m kombineeritud ujumises (4.01,54 ER) Franziska van Almsicki kodulehy Franziska van Almsick ROK-i kodulehel
Lee Kuan Yew

Lee Kuan Yew (hiina keeles 李光耀; pinyinis Lǐ Guāngyào; 16. september 1923 – 23. märts 2015) oli Singapuri poliitik, riigi esimene peaminister aastatel 1959–1990. Ta õppis 1945–1949 Cambridge'i ülikoolis. 1954. aastal moodustas ta koos teiste haritlastega sotsialistliku erakonna People's Action Party (PAP; 人民行動黨). Lee sai selle peasekretäriks. 1. juuni 1959 valimistel sai PAP 43 kohta 51-st, kuid ei nõustunud valitsust moodustama enne, kui britid vabastasid 1956. aastal vangistatud erakonna liikmed. Leest sai peaminister 3. juunil 1959. Tema poeg Lee Hsien Loong sai peaministriks 2004. aastal.